Filip Karačić: Pregled steganografije

Dnevnik rada

1. tjedan (12.-18.3.2018.)

Dosadašnji rad

Sastanak s mentorom Predragom Paletom održan je 16.03.2018. u 15h. Razgovarali smo o području kojim se mentor bavi i temama koje su nam na raspolaganju. Kao temu odabrao sam “Pregled steganografije”.

Daljnji koraci

Pronaći literaturu koju ću istražiti i napisati nacrt seminara.

2. tjedan (19.-25.3.2018.)

Dosadašnji rad

Istražio sam temu i pronašao literaturu koju ću koristiti u svom radu te napisao nacrt seminara.

Daljnji koraci

Idući ću tjedan zatražiti pristup na wiki, na kojem ću objavljivati svoje tjedne izvještaje, i pročitati upute o njegovom korištenju . Otvoriti račun na Zoteru.

3. tjedan (26.3.-1.4.2018)

Dosadašnji rad

Kreiran mi je račun na wikiju. Upoznajem se s uputama i načinom vođenja izvještaja. Instalirao sam Zotero i otvorio račun. Pobliže istražujem literaturu. Proučavao sam povijest i razvoj od davnih antičkih vremena pa do danas. Pronašao sam neke od metoda koje su korištene u antičkoj Grčkoj te neke korištene u drugom svjetskom ratu koje ću opisati u svom radu.

Daljnji koraci

Pričekati da mentor odobri nacrt i popraviti eventualne pogreške, pobliže se upoznati s Zoterom i početi pisati rad.

4. tjedan (2.4.-8.4.2018)

Dosadašnji rad

Nacrt mi je odobren pa sam počeo pisati rad. Istraživao sam podjelu steganografije,koja se dijeli na tehničku te lingvističku i načela steganografije opisana kroz “problem zatvorenika”. Također sam istraživao i tehnike steganografije (fokus je bio više na modernim tehnikama) te steganalizu, njezinu definiciju i ciljeve.

Daljnji koraci

Pronaći neke najčešće korištene steganografske alate te istražiti njihovu primjenu, te napisati prvu verziju seminara.

5. tjedan (9.4.-15.4.2018)

Dosadašnji rad

Istraživao sam moderne steganografske alate koji se najčešće koriste u današnje vrijeme i pronašao: StegHide, Xiao Steganography, S-Tools, VSL, OpenPuff, CryptaPix i Quick Crypto. Puno je takvih alata i svi imaju mnoštvo različitih funkcija i teško je odabrati koje od njih opisivati i uspoređivati. Također napisao sam prvu verziju seminara koja samo daje okvirnu sliku izgleda seminara i koja će se nadograđivati.

Daljnji koraci

Pričekati da mentor pregleda prvu verziju seminara i ispravi moguće pogreške ili me usmjeri ako sam neki dio seminara krivo koncipirao. Možda dodati još neke steganografske alate i detaljnije proučiti sve odabrane alate i napraviti smjernice po kojima ću ih uspoređivati.

6. tjedan (16.4.-22.4.2018)

Dosadašnji rad

Pronašao sam dodatnu literaturu u kojoj sam pronašao zanimljiva istraživanja modernih steganografskih alata koja ću iskoristiti u svome radu. Nadograđivao sam prvu verziju seminara tako što sam počeo pisati poglavlje Usporedba modernih steganografskih alata u kojem mi je cilj pomalo istražiti svaki od alata i provesti istraživanje kojim ću ih usporediti.

Daljnji koraci

Još moram pričekati da dobijem povratnu informaciju za prvu verziju seminara te ispravim eventualne pogreške ili strukturu seminara. Sljedeća dva tjedna su međuispiti pa ću nastaviti nadograđivati seminar kada uhvatim vremena.